Rikunarita-ORG/Wikinium huggingface dataset:
# Sekolah kerajaan

Perbelanjaan pendidikan 2005
**Sekolah kerajaan** merujuk kepada sekolah yang dibina untuk pendidikan kanak-kanak oleh kerajaan, sama ada di peringkat kebangsaan, kawasan, atau tempatan, disediakan oleh institusi kerajaan sivil, dan dibiayai dengan cukai yang diterima kerajaan.

Berdasarkan Akta Pendidikan 1996 (Akta 550), terdapat tiga kategori sekolah iaitu:-

1. Sekolah Kerajaan,
2. Sekolah Bantuan Kerajaan
3. Sekolah Swasta.

Berdasarkan Akta Pendidikan 1996 (Akta 550), penjelasan maksud ‘Sekolah Bantuan Kerajaan’ adalah seperti berikut:

'Sekolah Bantuan Kerajaan' atau 'Institusi Pendidikan Bantuan Kerajaan' ertinya sekolah atau institusi pendidikan yang menerima sumbangan modal dan sumbangan bantuan penuh.
‘Sumbangan modal’ ertinya bayarran daripada wang awam kepada sesuatu institusi pendidikan bagi –
* Mengadakan bangunan;
* Mengubah atau menambah premis yang sedia ada;
* Mengadakan perabot atau kelengakapan bagi premis yang baru, diubah atau ditambah; atau
* Apa-apa maksud lain yang ditetapkan.

Manakala ‘Sumbangan bantuan’ ertinya apa-apa bayaran daripada wang awam, selain daripada sumbangan modal, yang dibuat kepada sesuatu institusi pendidikan.

Selepas UPSR, murid-murid berpeluang untuk melanjutkan pelajaran ke peringkat sekolah menengah. Pendidikan menengah terbahagi kepada dua peringkat:

* Pendidikan Menengah bawah (Tingkatan 1 hingga Tingkatan 3)
* Pendidikan Menengah Atas (Tingkatan 4 hingga Tingkatan 5)

## Kategori Sekolah Menengah

* Sekolah Menengah Kebangsaan (Harian)
* Sekolah Menengah Jenis Kebangsaan (Harian)
* Sekolah Berasrama Penuh
* Sekolah Agama Bantuan Kerajaan (SABK)
* Sekolah Menengah Seni dan Sukan
* Sekolah Menengah Teknikal/Vokasional
* Sekolah Menengah Kebangsaan Agama
* Sekolah Menengah Kebangsaan Bestari

## Rujukan

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Orang asli

Istilah-istilah **orang asli** (kata sifat اصلي‎ asli serapan Arab: أَصْلِيّ‎, rumi: *aṣliy* terbitan kata dasar أَصْل‎ *aṣl* "pangkal; umbi") atau **orang peribumi** tidak mempunyai takrifan yang tetap dan sejagat, tetapi umumnya dipakai kepada masyarakat yang duduk dalam sesebuah tempat khusus dengan hubungan tradisi sejak zaman berzaman namun diketepikan model budaya dominan dipegang badan yang mentadbir sebagai suatu kawasan tadbiran seperti negara, negeri, ataupun daerah. Terdapat beberapa perumusan mentakrifan lanjut khusus "orang asli" yang diterima luas malah dikemukakan oleh beberapa pertubuhan antarabangsa, antaranya Pertubuhan Bangsa-Bangsa Bersatu, Pertubuhan Buruh Antarabangsa dan Bank Dunia. Orang asli yang dimaksudkan dalam rencana ini mengikut takrifan yang terhurai begini.

Daripada sumber-sumber ini, takrifan kontemporari "orang asli" untuk sesuatu tujuan mempunyai kriteria yang cuba untuk memasukkan kumpulan budaya (dan keturunan mereka) yang mempunyai kesinambungan sejarah atau hubungan dengan kawasan tertentu, atau sebahagiannya, dan yang pernah atau sedang mendiami kawasan tersebut sama ada:

* sebelum ia dijajah atau diilhak; *atau*
* bersama-sama dengan kumpulan budaya lain semasa pembentukan negara bangsa; *atau*
* sebahagian besarnya terasing dari pengaruh pemerintahan sebuah negara bangsa,

Dan juga mereka yang:

* masih mengekalkan sebahagian ciri-ciri linguistik, budaya dan masyarakat yang berbeza, dan dengan itu kekal berbeza sedikit sebanyak daripada penduduk di sekitar dan budaya dominan negara tersebut.

Selain itu, satu lagi kriteria biasanya ditambah:

* mereka yang mengaku sebagai peribumi dan diakui serupa oleh orang lain.

## Lihat juga

* Di Malaysia: Orang Asli Semenanjung dan Anak Negeri Borneo
* Di Indonesia: Orang Rimba

## Rujukan
# Pendidikan di Syria

Sekolah Menengah di Aleppo
Universiti Aleppo

Pendidikan di Syria| Kementerian Pendidikan Kementerian Pengajian Tinggi |
| --- |
| Kementerian Pendidikan Kementerian Pengajian Tinggi | Darem al-Tabaa Bassam Bashir Ibrahim |
| Peruntukan kewangan (2020) |
| Belanjawan keseluruhan | £S 32.59 bilion |
| Perincian umum |
| Bahasa utama | Bahasa Arab |
| Jenis seliaan | Nasional |
| Kadar celik huruf (2015) |
| Jumlah | 86.4% |
| Lelaki | 91.7% |
| Wanita | 81% |
| Kemasukan pelajar |
| Jumlah | 800 000 |
| Pendidikan rendah | 80% (2013) |
| Pendidikan menengah | 78% (2012) |
| Pasca-menengah | 43% |
| * l
* b
* s
 |

**Pendidikan di Republik Arab Syria** diberi perhatian dan penjagaan yang diperlukan oleh negara Syria, kerana Perlembagaan Syria menjamin hak pendidikan kepada setiap warganegara, yang wajib dan percuma di peringkat rendah. Ia adalah percuma tetapi tidak wajib di peringkat menengah dan pendidikan tinggi disediakan dengan bayaran simbolik. peringkat rendah merangkumi 2 peringkat, 1 & 2 yang merangkumi gred 1 hingga 6 manakala sekolah menengah merangkumi gred 7 hingga 10

Pendidikan ialah percuma dan wajib dari umur 7 hingga 15 tahun. Bahasa Arab ialah bahasa pengantar di Republik Arab Syria. Bahasa Inggeris diajar dari gred 1, dan bahasa Perancis atau Rusia diajar dari gred 7 dalam peringkat pembelajaran asas sebagai bahasa kedua utama.

Menurut bancian 2007, 98 peratus sekolah di Syria adalah awam (kelolaan negeri), 1.8 peratus adalah swasta, dan 0.2 peratus adalah sekolah Agensi Bantuan dan Kerja Pertubuhan Bangsa-Bangsa Bersatu untuk kanak-kanak yang menjadi pelarian.

## Rujukan

## Pautan luar

* Joshua Landis,"Islamic Education in Syria"
# Pendidikan di Belanda

Tahap-tahap pendidikan yang berbeza di negara Belanda
**Pendidikan di negara Belanda** bercirikan pembahagian jenis pendidikan berpandukan keperluan dan latar belakang murid. Pendidikan di negara ini terbahagi mengikut sekolah berdasarkan kelompok umur serta sebahagiannya berdasarkan aliran mata pelajaran untuk pelbagai tahap pendidikan yang berbeza. Sekolah-sekolah di Belanda secara lanjutnya terbahagi kepada jenis kerajaan, jenis khusus (agama), dan jenis umum-khusus (neutral), dan terdapat juga beberapa jenis sekolah swasta. Sistem skala penggredan Belanda berjulat dari skala 1 (sangat kurang memuaskan) sehingga ke skala 10 (cemerlang).

Program Penilaian Pelajar Antarabangsa (PISA) yang diselaras oleh Pertubuhan Kerjasama dan Pembangunan Ekonomi (OECD) meletak pendidikan di Belanda sebagai yang ke-16 terbaik di dunia setakat tahun 2018. Kedudukan pendidikan di Belanda berbanding negara lain telah merosot sejak tahun 2006, dan kini hanya berkedudukan sedikit sahaja di atas purata. Pemeriksa sekolah memberi amaran bahawa piawai membaca dalam kalangan kanak-kanak sekolah rendah adalah lebih rendah berbanding 20 tahun lalu, dan Belanda kini telah jatuh pada kedudukan antarabangsa. Trend yang sama dilihat dalam aspek penulisan dan pembacaan, matematik dan sains. Negara ini mengalami kekurangan guru yang berterusan dan kekurangan kemasukan guru baharu.

Prestasi OECD purata pelajar Belanda berusia 15 tahun dalam bidang sains dan matematik telah merosot, dengan kenaikan trend mendadak dari segi pelajar berprestasi rendah dalam aspek membaca, matematik dan sains. Nisbah pelajar berprestasi terbaik dalam matematik dan sains juga telah kelihatan menurun.

## Rujukan
# Psappho

Gambaran Psappho membaca suatu lembaran, pada muka labu air s.450 SM di Rodos. dipamerkan di Muzium British.
**Psappho** (Bahasa Yunani Aiolis: Ψάπφω *Psápphō*, baku moden: Σαπφώ *Sapphō* [sap.pʰɔ̌ː]; s. 630 – s. 570 SM) adalah seorang penyajak Yunani Purba kelahiran pulau Lesbos terutamanya jenis sajak yang dilantunkan segandingan petikan sejenis alat bertali yakni *lyra*.

Karya-karyanya dipuji orang sezamannya bahkan ada pengulas yang mengibaratkannya seperti suatu "dewi seni". Beliau dicatatkan menulis sebanyak 8-9 buku sajak keseluruhannya berjumlah kira-kira 10,000 patah ayat, tetapi hanya kira-kira 650 patah yang masih terselamat ke hari ini termasuk serangkap sajak lengkap memuja dewi Aphrodite.

Sajak-sajaknya berbagai bentuk dari gita sampai lagu nyanyian majlis kahwin, tetapi beliau dikenali menulis menyentuh emosi diri serta rasa cinta dan asyik kepada kedua-dua lelaki dan wanita. Rasa cinta kepada kaum wanita terutamanya melalui pendekatan pencerita dalam sajak dikarang ia menjadi asas kepada kata sifat *lesbian* merujuk kepada tempat tinggalnya. Tidak dapat disahihkan sekiranya sajak-sajak ini lahir dari pengalaman hidup Sappho sendiri, tetapi penulis-penulis yang secenderung lewat abad ke-19 hingga awal abad ke-20 seperti Amy Levy mula menerima Psappho sebagai tokoh contoh atau juga diibaratkan seakan "penaung" kelompok mereka.

## Rujukan

Sumber
* Hallett, Judith P. (1979). "Sappho and her Social Context: Sense and Sensuality". *Signs*. **4** (3): 447–464. doi:10.1086/493630. JSTOR 3173393. S2CID 143119907.
* Most, Glenn W. (1995). "Reflecting Sappho". *Bulletin of the Institute of Classical Studies*. **40**: 15–38. doi:10.1111/j.2041-5370.1995.tb00462.x. JSTOR 43646574.
* Reynolds, Margaret, penyunting (2001). *The Sappho Companion*. London: Vintage. ISBN 978-0-09-973861-9.

## Pautan luar

* Sappho : the "Brothers poem" (discov. 2014) (text, transl., audio, recited in Greek by Ioannis Stratakis)
# Penderita (tatabahasa)

Dalam bidang linguistik, **penderita tatabahasaan**, ialah sesuatu peserta yang mengalami sesuatu tindakan dalam sesuatu keadaan atau sesuatu hubungan tema berkaitan sesuatu peserta dengan sesuatu tindakan. Kadangkala, "tema" dan "penderita" digunakan untuk maksud yang sama.

Apabila digunakan untuk maksud yang berbeza, "penderita" menerangkan penerima yang berubah keadaan ("Saya menghancurkan kereta") dan "tema" menerangkan sesuatu yang tidak berubah keadaan ("Saya mempunyai kereta itu"). Dengan takrifan tersebut, kata kerja statif bertindak mengikut tema, dan kata kerja dinamik bertindak pada penderita.

## Teori

Biasanya, situasi dilambangkan dengan ayat, tindakan oleh kata kerja dalam ayat, dan penderita oleh frasa kata nama.

Sebagai contoh, dalam ayat "Yakub makan keju", "keju" ialah penderita. Dalam bahasa-bahasa tertentu, penderita dirosot untuk kasus atau sebaliknya ditanda untuk menunjukkan peranan tatabahasanya. Dalam bahasa Jepun, sebagai contoh, penderita biasanya diimbuhkan dengan partikel *o* (hiragana を) apabila digunakan dengan kata kerja transitif giat, dan partikel *ga* (hiraganaが) apabila digunakan dengan kata kerja atau kata adjektif tak transitif nirgiat. Walaupun bahasa Inggeris Moden tidak menandakan peranan tatabahasa pada kata nama (ia menggunakan urutan kata), kependeritaan diwakili secara tidak teratur dalam cara lain; contohnya, dengan morfem bahasa Inggeris "-en", "-ed", atau "-ee", seperti dalam "*eaten*", "*used*", atau "*payee*".

Penderita tatabahasa sering dikelirukan dengan objek langsung. Walau bagaimanapun, terdapat perbezaan yang ketara. Penderita adalah sifat *semantik*, ditakrifkan dari segi *makna* frasa; tetapi objek langsung ialah sifat *sintaksis*, ditakrifkan dari segi peranan frasa dalam struktur ayat. Sebagai contoh, dalam ayat "Anjing menggigit lelaki itu", "lelaki" ialah kedua-dua penderita dan objek langsung. Sebaliknya, dalam ayat "Lelaki itu digigit anjing", yang mempunyai makna yang sama tetapi struktur tatabahasa yang berbeza, "lelaki itu" masih penderita, tetapi kini berdiri sebagai subjek frasa; dan "anjing" hanyalah agen.

## Rujukan
# American League

American League| Sukan | Besbol |
| Ditubuhkan | 28 Januari 1901 (1901-01-28) di Milwaukee, Wisconsin |
| Pengasas | Ban Johnson |
| Presiden | *kosong* (kehormat) |
| Divisyen | 3 |
| Bil. pasukan | 15 |
| Juara lalu | Houston Astros (ke-3) |
| Juara terbanyak | New York Yankees (40) |

**Liga Kelab Besbol Profesional Amerika**, dikenali sebagai **American League** (**AL**), ialah salah satu daripada dua liga yang membentuk Major League Baseball (MLB) di Amerika Syarikat dan Kanada. Ia berkembang daripada Liga Barat, liga kecil yang berpangkalan di negeri Great Lakes, yang akhirnya bercita-cita untuk status liga utama. Ia kadangkala dipanggil **Litar Junior** kerana ia mendakwa status Liga Utama untuk musim 1901, 25 tahun selepas pembentukan Liga Kebangsaan ("Litar Kanan").

## Anggota

### Wilayah Timur

* Baltimore Orioles
* Boston Red Sox
* New York Yankees
* Tampa Bay Rays
* Toronto Blue Jays

### Wilayah Tengah

* Chicago White Sox
* Cleveland Indians
* Detroit Tigers
* Kansas City Royals
* Minnesota Twins

### Wilayah Barat

* Houston Astros
* Los Angeles Angels of Anaheim
* Oakland Athletics
* Seattle Mariners
* Texas Rangers

## Sumber

* *The National League Story*, Lee Allen, Putnam, 1961.
* *The American League Story*, Lee Allen, Putnam, 1962.
* *The Baseball Encyclopedia*, published by MacMillan, 1968 and later.
# Jangkitan

| Penyakit berjangkit |
| --- |
| *Pengelasan dan sumber luaran* |
| Mikrograf elektron berwarna palsu menunjukkan sporozoit malaria berpindah melalui epitelia salur tengah. |
| ICD-10 | A00-B99 |
| ICD-9 | 001-139 |
| MeSH | D003141 |
|  Penafian perubatan |

**Jangkitan** atau **infeksi** ialah serangan tisu badan organisma perumah oleh organisma penyebab penyakit, pembiakannya, dan tindak balas tisu perumah terhadap organisma ini dan toksin yang dikeluarkan. **Penyakit berjangkit**, juga dikenali sebagai **penyakit boleh pindah**, menyebabkan penyakit yang terbukti secara klinikal (contohnya, tanda perubatan berciri dan/atau gejala penyakit) hasil daripada jangkitan, kehadiran dan tumbesaran agen biologi patogen di dalam organisma perumah individual.

## Lihat juga

* Kawalan jangkitan
* Penyakit bawaan makanan

## Nota dan rujukan

## Pautan luar

* Pusat Eropah untuk Pencegahan dan Kawalan Penyakit (Inggeris)
* Pusat Amerika Syarikat untuk Pencegahan dan Kawalan Penyakit (Inggeris)
* Persatuan Penyakit Berjangkit Amerika Syarikat (IDSA) (Inggeris)
* Indeks Penyakit Berjangkit oleh Agensi Kesihatan Awam Kanada (PHAC) (Inggeris)
* Pusat Penyelidikan Vaksin Maklumat mengenai ujian klinikal penyelidikan vaksin untuk Penyakit Berjangkit Muncul dan Muncul Semula. (Inggeris)
* Jangkitan Diarkibkan 2018-08-30 di Wayback Machine Sumber Maklumat (Inggeris)
* Sumber pengetahuan untuk Profesional Jagaan Kesihatan terlibat dalam pengurusan luka www.woundsite.info (Inggeris)
# Alaf

**Alaf** ([a.laf]; pinjaman Arab: آلَاف‎ / ألف, rumi: *alf*, lit. 'seribu') atau **milenium** ([mi.lé.ni.um]; pinjaman Latin: *millennium*) ialah suatu tempoh masa yang bersamaan dengan satu ribu tahun. Istilah tersebut boleh secara tersirat merujuk kepada *milenium kalendar*; tempoh-tempoh yang terikat dengan suatu pentarikhan sistem, khususnya yang bermula (lazimnya tahun 0 atau tahun 1) atau pada tahun-tahun kemudian yang merupakan nombor bulat daraban dari seribu tahun selepasnya pada kalendar tersebut. Konsep inilah yang dibincangkan dalam rencana ini.

Istilah ini juga boleh merujuk untuk satu jarak masa bermula pada mana-mana tarikh. Kerap juga dalam perkara ini (dan kadang-kadang juga perkara di atas) ia mungkin mempunyai implikasi-implikasi keagamaan atau teologi. Terutamanya dalam pemakaian keagamaan tempoh tersebut boleh diterjemahkan secara samar, iaitu tidak semestinya betul-betul selang 1,000 tahun.

Dalam kalendar barat biasa, yang tidak mempunyai tahun sifar dan bermula dengan tahun 1 sebagai ganti, terdapat dua suatu pendapat utama mengenai penamaan alaf. Berlaku suatu perbahasan popular ketika menghampiri perayaan tahun sama ada 2000 adalah permulaan satu alaf baru (soalan alaf). Dari segi sejarah, telah ada perbahasan sekitar pertukaran dekad, abad, dan alaf.

Majoriti daripada perayaan-perayaan alaf baru telah diadakan pada tengah malam 31 Disember 1999 / 1 Januari 2000 yang mencerminkan suasana popular.

## Lihat juga

* Abad
* Dekad

## Rujukan
# Cockatiel

| کوکاتیئل Cockatiel |
| --- |
|  |
| Cockatiel jantan |
|  |
| Cockatiel betina |
| Status pemuliharaan |
|  Kurang membimbangkan  (IUCN 3.1) |
| Pengelasan saintifik |
| Alam: | Haiwan |
| Filum: | Chordata |
| Kelas: | Burung |
| Order: | Psittaciformes |
| Keluarga: | Cacatuidae |
| Subkeluarga: | Calyptorhynchinae |
| Genus: | Nymphicus Wagler, 1832 |
| Spesies: | N. hollandicus |
| Nama binomial |
| Nymphicus hollandicus (Kerr, 1792) |
|  |
| Taburan Cockatiel (warna merah; habitat pada sepanjang tahun) |
| Sinonim |
| *Psittacus hollandicus* Templat:Taxobox authority
*Leptolophus hollandicus* |

**Cockatiel** (*Nymphicus hollandicus*), juga dikenali sebagai **Quarrion** dan **Weiro** merupakan spesis burung kakaktua terkecil yang berasal dari Australia. Ia banyak dibela sebagai haiwan kesayangan di seluruh dunia yang relatifnya mudah untuk dibiakkan. Sebagai burung kurungan, cockatiel menduduki tempat kedua dari segi populariti di belakang Budgerigar.

Cockatiel adalah satu-satunya ahli di dalam genus Nymphicus. Ia dahulunya dianggap sebagai burung kakaktua kecil atau nuri berjambul; walau bagaimanapun kajian terkini Cockatiel diletakkan di bawah sub keluarga kakaktua *Calyptorhynchinae* (biasanya dikenali sebagai Kakaktua Gelap). Oleh itu, ia kini dikelaskan sebagai Cacatuidae terkecil. Cockatiel adalah burung asal dari wilayah pedalaman di tanah besar.

## Galeri

Cockatiel jantan dan betina, Pikedale, Queensland Selatan, Australia
* Cockatiel liar
* Seekor Cockatiel liar (berwarna kelabu semulajadi) menunjukkan keterujaan dengan mengembangkan jambulnya.
* Seekor Cockatiel berwarna hampir putih.
* Seekor anak Cockatiel Albino berumur 3 minggu.
* Bulu-bulu Cockatiel bercahaya disinari cahaya.
* Cockatiel adalah sejenis burung sosial
* Cockatiel Kelabu jantan
* Museum specimen

## Nota kaki

## Rujukan

* **Astuti**, Dwi (2004?): A phylogeny of cockatoos (Aves: Psittaciformes) inferred from DNA sequences of the seventh intron of nuclear *β*-fibrinogen gene. Doctoral work, Graduate School of Environmental Earth Science, Hokkaido University, Japan. PDF fulltext
* **Brown**, D.M. & **Toft**, C.A. (1999): Molecular systematics and biogeography of the cockatoos (Psittaciformes: Cacatuidae). *Auk* **116**(1): 141-157.
* **Flegg**, Jim (2002): *Photographic Field Guide: Birds of Australia*. Reed New Holland, Sydney & London. ISBN 1-876334-78-9
* Martin, Terry (2002). *A Guide To Colour Mutations and Genetics in Parrots*. ABK Publications. ISBN 0-9577024-6-9.
* Hayward, Jim (1992). *The Manual of Colour Breeding*. The Aviculturist Publications. ISBN 0-9519098-0-0.

## Pautan luar

* Cockatiels di Curlie
* Inte ONSMAN's MUTAVI Research and Advice Group
* Clive Hesford's Cockatiel Parakeet section from The Genetics of Colour in the Budgerigar and other Parrots website
# Claude Debussy

Claude (kiri) dengan Igor Stravinsky. Foto oleh Erik Satie pada Jun 1910 di rumah Claude di Avenue du Bois de Boulogne
(**Achille**) **Claude Debussy** (Perancis: [aʃil klod dəbysi]; 22 Ogos 1862 – 25 Mac 1918) adalah seorang komposer Perancis. Beliau kadang-kadang dilihat sebagai komposer Impresionis pertama, walaupun beliau dengan tegas menolak gelaran itu. Beliau adalah antara komposer paling berpengaruh pada akhir abad ke-19 dan awal abad ke-20.

Claude dilahirkan pada 22 Ogos 1862 di Saint-Germain-en-Laye, Seine-et-Oise, di kawasan pinggir barat daya Paris. Dalam soal selidik Debussy sejurus selepas kematian penggubah ini, pengkritik Ernest Newman menulis "Amat keberatan dikatakan bahawa Claude menghabiskan sepertiga daripada kehidupannya dalam penerokaan diri, sepertiga lagi dalam kesedaran diri yang bebas dan gembira, dan baki sepertiga dalam kehilangan diri yang menyakitkan". Penggunaan istilah "Impresionis" terhadap Claude dan muzik yang dipengaruhinya sangat dibahaskan, semasa kehidupannya mahupun selepas itu. Dalam kalangan tokoh Perancis sebelumnya, Chabier merupakan pengaruh penting kepada Claude. Claude dianggap secara meluas sebagai salah 1 daripada tokoh yang paling berpengaruh pada kurun ke-20. Pada tahun 1904, Claude memainkan iringan piano untuk Mary Garden dalam rakaman untuk Compagnie française du Gramophone dengan 4 lagunya.

## Nota, rujukan dan sumber

### Nota

### Rujukan

### Sumber

## Pautan luar

* Website of Debussy museum, St. Germain-en-Laye (dalam bahasa Perancis)
* Claude Debussy di *Encyclopædia Britannica*
* Claude Debussy di Curlie
* "Discovering Debussy". BBC Radio 3.
* Claude Debussy di Allmusic
* Skor percuma oleh Claude Debussy di Projek Perpustakaan Skor Muzik Antarabangsa (IMSLP)
* Skor-skor bebas oleh Claude Debussy dalam Perpustakaan Domain Awam Koral (KoralWiki)
* Skor digital percuma oleh Claude Debussy dalam OpenScore Lieder Corpus

Templat:Impressionist music
# Jōetsu, Niigata

| Jōetsu
上越市 |
| --- |
| Bandar istimewa |
| Istana Takada |
| BenderaMohor |
| Kedudukan Jōetsu di wilayah Niigata |
| Negara | Jepun |
| Kawasan | Chūbu |
| Kawasan | Niigata |
| Kerajaan |
|  • Datuk Bandar | Hideyuki Murayama |
| Penduduk (1 April 2018) |
|  • Jumlah | 194,132 |
| Zon waktu | Waktu Piawai Jepun (UTC+9) |
| Tapak sesawang |  |

**Jōetsu** (上越市, *Jōetsu-shi*) ialah sebuah bandar yang terletak di wilayah Niigata, Jepun.

## Geografi

### Kawasan perbandaran jiran

* Wilayah Niigata
	+ Kashiwazaki
	+ Tōkamachi
	+ Itoigawa
	+ Myōkō

* Wilayah Nagano
	+ Iiyama
	+ Sakae

## Pengangkutan

### Pengangkutan rel

* JR Timur
	+ Hokuriku Shinkansen
	+ Aliran Utama Shin'etsu

* Hokuetsu Express
	+ Aliran Hokuhoku

* Echigo Tokimeki Railway
	+ Aliran Myōkō Haneuma
	+ Aliran Nihonkai Hisui

## Rujukan

## Pautan luar

* Laman rasmi Joetsu (Jepun)
# Hamamatsu

Ikuti media sosial  **Wikipedia Bahasa Melayu** di **Facebook**  · **Instagram**  · **Twitter**  · **Discord**  · **Telegram**
Ikuti media sosial  **Wikimedia Malaysia** di **Facebook**  · **Instagram**  · **Twitter**  · **Telegram** (saluran)  · (laman sembang)  · **WhatsApp** (saluran)
# Proskripsi

John Everett Millais, Lukisan *Digambarkan sebagai Penyokong Raja ("Proscribed Royalist"), 1651* (1853)
**Proskripsi** (Latin: *proscriptio*) ialah pengecaman di khalayak ramai dan kecaman rasmi musuh negara. Istilah ini berasal dai Rom Kuno, tetapi ada digunakan buat memerikan kejadian yang sama pada masa dan tempat berlainan.

Proskripsi membawa makna penghapusan pesaing politik atau musuh peribadi secara beramai-ramai, dan sering berlaku semasa revolusi ganas, terutamanya semasa Pemerintahan Ganas Revolusi Perancis ataupun Pembersihan Besar yang dilakukan Josef Stalin. Proskripsi terbabit dalam keganasan politik di Argentina terhadap Peronism selepas Perón lari keluar.

Osama bin Laden musuh negara Amerika Syarikat.
*Proskripsi* ditakrifkan oleh *Kamus Inggeris Oxford* sebagai "pengistiharan pengecaman sehingga mati atau dihalau" dan merupakan perkataan yang penuh nada politik, sering kali digunakan bagi merujuk pada hukuman atau pembunuhan yang diluluskan oleh negara. Sebagai contoh pembunuhan Osama bin Laden oleh Amerika Syarikat.

## Rujukan

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Tokugawa Munetada

Tokugawa Munetada
**Tokugawa Munetada** (徳川 宗尹, 7 September 1721 – 13 Januari 1765) ialah seorang samurai Jepun pada zaman Edo pertengahan dan pengasas keluarga Hitotsubashi-Tokugawa, salah satu daripada *Gosankyō*, iaitu tiga cabang kecil keluarga Tokugawa. Beliau merupakan anak keempat Tokugawa Yoshimune, *shōgun* kelapan, hasil perkahwinan dengan gundik Oume no Kata.

Beliau ialah datuk kepada Tokugawa Ienari, *shōgun* kesebelas. Nama kanak-kanaknya ialah **Kogorō** (小五郎). Selepas kematian Oume pada 1721, beliau dibesarkan oleh neneknya, Joenin sehingga kematiannya pada 1726, dan kemudian dibesarkan oleh Okume no Kata, seorang gundik Yoshimune.

## Keluarga

* Bapa: Tokugawa Yoshimune
* Ibu: Oume no Kata, kemudian dikenali sebagai Shinshin'in (1700–1721)
* Ibu angkat: Okume no Kata, kemudian Kakuju-in (1697–1777)

* Isteri dan anak:
	+ Isteri: Ichijo Akiko, kemudian Fushin'in
		- Matsudaira Shigemasa

* Gundik dan anak-anak:
	+ Gundik ???
		- Sennosuke
		- Kanejirō
	+ Gundik Oyuka no Kata
		- Matsudaira Shigetomi
		- Yasuhime (1747–1769), berkahwin dengan Shimazu Shigehide
		- Tokugawa Harusada (1751–1827)
		- Kuroda Haruyuki (1753–1781)
		- Kenzaburo

## Pautan luar

* (dalam bahasa Jepun) Nekhet's "World Nobility" page on the Hitotsubashi-Tokugawa
* (dalam bahasa Jepun) Hitotsubashi genealogy